Der er håb forude for de arbejdsløse fra Oticon. Ifølge erhvervslivet i Thy er der nemlig mangel på arbejdskraft.

Selvom medarbejderne på virksomheden Oticon onsdag fik den triste nyhed om at deres arbejdsplads lukker, skal de ikke frygte at gå uden arbejde længe. På trods af de seneste fyringsrunder hos Oticon og andre af Thisted Kommunes virksomheder, har Kommunen en arbejdsløshed på blot 2,5 %. Det er Danmarks 16. laveste. Positivt ser det også ud for de cirka 200 arbejdsløse fra Oticon, hvis man spørger erhvervslivet i Thy. - De 200 mennesker der er berørte derude, skal nok finde noget i Thy på sigt. Det er jeg slet ikke i tvivl om, siger erhvervschef for Thy Erhvervsforum, Carsten Hougaard til TV MidtVest. I Thy er der især behov for nye medarbejder i træindustrien. - Man skal være klar til at omstille sig en lille smule. Man skal til at lære noget nyt og arbejde et nyt sted, men hvis man er villig til det, kan jeg ikke se det store problem i det, siger erhvervschef for Thy Erhvervsforum, Carsten Hougaard. 3F, der har 120 medlemmer på Oticon, tror også på, at der er jobs til deres medlemmer, når virksomheden lukker. - Vi går positivt ind i det her, og det har også lykkes os op til flere gange at få folk fra de forrige fyrringsrunder ud på arbejdsmarkedet igen, siger formand for 3D Thy Mors, Niels Jensen til TV MidtVest. Flere tidligere medarbejder fra Oticon er efter fyringsrunder blevet ansat hos, Idealcombi, og de skulle gerne have plads til flere. Oticon i Thisted lukker ned for produktion i 2018.